Us donem la benvinguda a la Biblioteca del Campus Terrassa de la UPC.
En aquest vídeo us donarem a conèixer els espais, les col·leccions i els
serveis més importants
destinats a donar-vos suport durant els vostres anys d'estudi a la
Universitat.
Jo soc el Diego, estudiant aquí a la UPC, curso al Grau en Enginyeria de
Vehicles Aeroespacials
i avui vull que m'acompanyeu en una visita a la Biblioteca.
En entrar a la Biblioteca tenim el vestíbul, un lloc per desconnectar i
descansar una estona
mentre us informeu de les novetats de la Biblioteca mitjançant el CanalBIB.
La Biblioteca té dues plantes.
En la primera planta, només entrar trobareu el servei de préstec,
on us heu de dirigir per demanar llibres o altres equipaments
en préstec.
Només necessiteu el carnet de l'UPC que trobareu en l'App UPC.
Passeu pel taulell i us informarem de les vostres condicions de préstec.
A continuació entrem a la primera planta, on trobareu una zona de
descans a la dreta.
És un lloc on podeu seure una estona per fer un cub de rubik, un sudoku
o jugar una partida d'escacs amb un company.
En aquestes prestatgeries trobeu la bibliografia recomanada pels vostres
professors.
A més d'altres llibres especialitzats en matèries que cursareu
durant el grau.
Mitjançant els ordinadors de consulta, podeu buscar qualsevol
llibre que necessiteu.
O...
a qualsevol dels dos taulells us assessoraran en buscar un document
o qualsevol altra necessitat d'informació que tingueu.
També tenim llibres electrònics que podeu consultar des de qualsevol
ordinador de la UPC o des de casa.
En aquesta planta, i també en la segona, tenim taules grans
per a quatre persones i llocs individuals per estudiar.
Podeu pujar a la segona planta per l'escala interior o exterior.
En aquesta planta tenim les sales de treball en grup.
Hi ha un total de 14 sales amb diferent capacitat.
Algunes sales són grans de fins a 8 persones i altres són petites de
fins a 4.
Cal una reserva prèvia per a utilitzar qualsevol d'elles.
En aquesta planta teniu també un altre taulell d'informació
per qualsevol consulta o ajuda que necessiteu.
Hi ha, a més a més, taules individuals i grans per fer feina
i una zona de descans amb butaques on s'exposen llibres culturals
com la nostra col·lecció de còmics sobre aeronàutica.
Al final de la planta trobem també una aula d'informàtica
amb 20 ordinadors de sobretaula per a usos acadèmics o recerca d'informació.
És, a més a més, l'aula on els bibliotecaris fan les sessions de
formació sobre els diferents recursos d'informació.
A continuació us presentem Bibliotècnica, la biblioteca digital
de la UPC.
En aquesta web teniu una pestanya destinada a vosaltres, els estudiants,
on teniu recollits els serveis i les col·leccions
que més utilitzareu durant els vostres estudis.
Un cop obrim la pestanya d'estudiants, teniu quatre apartats.
En el primer apartat, "Estudiar", podeu consultar l'horari de la Biblioteca.
Obrim de dilluns a divendres, de 8.30 a 20.30 hores
i els caps de setmana per a exàmens parcials i finals.
Podeu també reservar una sala de treball en grup,
veure el vostre compte personal,
on per exemple podeu veure els documents que teniu en préstec
i renovar-los, o baixar-vos el carnet de la UPC al mòbil.
En l'apartat "Buscar Informació", teniu l'eina de cerca de tots els documents
en paper i en electrònic que té la UPC, el DiscoveryUPC.
També podeu consultar l'estat i la ubicació
de tots els llibres recomanats en la guia docent,
consultant l'opció de "Bibliografia recomanada".
A més a més, podeu consultar el material docent,
fet pels vostres professors, en el nostre dipòsit Aprèn.
I mitjançant les biblioguies UPC,
podeu consultar els recursos i eines d'informació
sobre les diferents matèries especialitzades de la UPC.
Si voleu posar-vos en contacte amb nosaltres,
entreu a la web de la Biblioteca del Campus Terrassa,
on trobareu el correu electrònic, adreça i telèfon de la Biblioteca.
També us animem a donar-vos d'alta
de les diferents xarxes socials de la Biblioteca
per estar al dia de les nostres novetats.
Ens veiem!